જો કે હવે જયારે જોવાનું એ છે કે જયારે માથા ગણાવવાનું થશે ત્યારે ભાજપ કઈ રીતે બહુમતી સાબિત કરે છે. વધુમાં એવી શક્યતા પર રહેલી છે કે ભાજપ કોંગ્રેસના અમુક સભ્યોને લાલચ આપીને પોતાની તરફ ખેંચી શકે છે અથવા બળાબળનાં પારખા સમયે ભાજપનાં ઈશારે કોંગ્રેસના અમુક સભ્યો ઘેરહાજર રહે તો શું ? વધુમાં સુત્રોની માહિતી મુજબ કોંગ્રેસના કેટલાક સભ્યો પણ ભાજપનાં સંપર્કમાં છે તેવી માહિતી બહાર આવતા કોંગ્રેસના નેતાઓની ઊંઘ પણ ઉડી ગઈ છે. આમ, આ મુદ્દે કોંગ્રેસના હાથમાંથી લાડવો ઝૂંટવાઈ જાય તેવી શક્યતા સુત્રોએ વ્યક્ત કરી છે.